**Liturgični impulz za prižig misijonske sveče v izrednem misijonskem mesecu -
oktober 2019**

**„Krščeni in poslani: Kristusova Cerkev za poslanstvo v svetu“** se glasi tema izrednega misijonskega meseca oktobra 2019.

Ob 100-letnici apostolskega pisma „Maximum Illud“ Benedikta XV. vabi papež Cerkev po vsem svetu, da na krativen in nov način približuje ljudem misijonsko temo. Papež Frančišek opisuje bistvo kristjana kot stanje nenehnega misijona: „**Biti misijon, pomeni prinašati luč, blagoslavljati, oživljati, opogumljati, zdraviti in osvobajati.“** (Evangelii Gaudium 273) Misijon torej pomeni zdravilo proti žalosti in mrazu v družbi.

**Ti si misijon!**

To naročilo nas neposredno zaposluje: jaz sem vedno misijon, ti si vedno misijon, vsak krščeni človek je misijon. Kdor ljubi, se podaja v zunanjost, proč od samega sebe, pa tudi privlači druge, razdaja se drugemu in navezuje odnose, ki podarjajo življenje. Nihče ni nepomemben za božjo ljubezen. **Vsak izmed nas je misijon v svetu, ker je sad božje ljubezni.**

**Prižig misijonske sveče**

**Vi ste luč sveta.** Mesto, ki stoji na gori, se ne more skriti. Svetilke tudi ne prižigajo in ne postavljajo pod mernik, temveč na podstavek, in sveti vsem, ki so v hiši. Takó naj vaša luč sveti pred ljudmi, da bodo videli vaša dobra dela in slavili vašega Očeta, ki je v nebesih. (Mt 5, 14-16)

**Bog,**

**ti si resnična luč,**

**ki razsvetljuje svet s svojim sijajem.**

**Razsvetli tudi naša srca,**

**da bomo nekoč gledali večno luč tvoje slave.**

**Slavimo te oče,**

Gospod nebes in zemlje.

V tvojem sinu Jezusu Kristusu

si nam razodel tvojo prijaznost do človeka.

Zato prosimo polni zaupanja.

1. Izbral si Cerkev,

da sporoča narodom odrešenje.

Naj sveti luč vere in zvestobe.

2. Dal si zemlji svoj red

in ji razodel tvojo voljo.

Naj sveti luč miru

in pravičnosti.

3. S križem tvojega sina

si padlo človeštvo pobotal s teboj.

Naj sveti luč usmiljenja

in odpuščanja.

4. Poslal si svojega sina,

da revnim razglasi veselo oznanilo.

Naj sveti luč solidarnosti

in sočutja.

5. Naročil si nam,

da bolnim in umirajočim stojimo ob strani.

Naj sveti luč upanja

in zaupanja.

(prevod besedila https://www.kath-kirche-kaernten.at/images/downloads/segensfeiern.pdf)

**Oznanilo o izrednem misijonskem mesecu:**

Poleg **misijonske sveče**, ki prinaša luč vere iz dekanije do dekanije po vsem Koroškem, vsak teden objavljamo **video posnetke** na spletni strani Koroške katoliške Cerkve in na youtubeu, ki pričajo o zavzetih kristjanih in „njihovem misijonu“; **članki v *Sonntag***u in v **Nedelji** predstavljajo botre misijonskih projektov, ki leta dolgo na tihem podpirajo projekte in jim tako „dajejo obraz“ v javnosti.